JY LEES NOU Hugh Masekela sterf aan kanker: 'Daar het 'n kremetart geval'
Bra Hugh tydens 'n 2012-optrede in Charlton Park, Engeland. Foto: C Brandon/Redferns via Getty Images.
In Oktober 2017 het hy ’n verklaring uitgereik waarin hy bekend gemaak het hy ly aan prostaatkanker, maar hy het ook van sy vasbeslotenheid vertel om die stryd daarteen te wen.
Hugh Masekela (78), die ikoniese jazzmusikant ook bekend as Bra Hugh, het Dinsdagoggend in Johannesburg gesterf.
BREAKING NEWS: Legendary Musician Hugh Masekela has passed away. He died while he was in a johannesburg hospital. A few months ago he announced that he was getting treatment for cancer#sabcnews #HughMasekela
— SABC Newsroom (@SABCNewsroom) January 23, 2018
Prostaatkanker is in 2008 by hom diagnoseer toe dokters ’n klein “kolletjie” op sy blaas gewaar het.
Ná die diagnose het hy mans aangemoedig om gereeld vir die nodige ondersoeke te gaan.
“Ek is in ’n goeie plek terwyl ek teen die stil bekruiper veg. Vra vrae, dring aan op antwoorde en leer alles wat jy kan oor kanker. En moedig ander aan om dieselfde te doen.”
In Maart 2016 moes hy weer ’n operasie ondergaan nadat die kanker weer opgevlam en verder versprei het.
Hugh moes vroeër in 2017 talle van sy optredes kanselleer weens behandeling wat hy moes ondergaan omdat hy gevoel het hy het al sy energie nodig om die kanker die stryd aan te sê.
In September 2017 is nog ’n kankergewas gevind.
Josh Georgiou, sy agent, het destyds aan Times Live gesê dit gaan goed met Hugh.
“Hy veg terug. Hy doen goed,” het Josh gesê.
Hugh Ramopolo Masekela is op 4 April 1939 in Witbank gebore. Hy het as kind reeds klavier begin speel. Vader Trevor Huddleston, die bekende aktivis en geestelike, het hom gehelp om ’n trompet te bekom – ’n instrument wat Hugh geweldig gefassineer het nadat hy die fliek Young Man with a Horn gesien het.
Kort voor lank was hy deel van die Huddleston Jazz Band, die eerste jeugorkes in die land. In 1961 het hy aan die Guildhall School of Music in Londen studeer, waar hy met nog ’n legende, Henry Belafonte, bevriend geraak het.
Hugh Masekela: I’m the kind of person who goes on with life. I was one of the smallest benders of the era. But I’ve gone on with my life. This was more than 40 years ago, you know. https://t.co/5io7owcbCi pic.twitter.com/z6DG4LLBj4
— Mail & Guardian (@mailandguardian) January 23, 2018
Sy musiek het hom na feitlik alle uithoeke van die wêreld geneem en hy het vriendskappe gesmee met die room van die musiekwêreld en Hollywoodbekendes soos Peter Fonda en Dennis Hopper.
Hy het in die 1960’s saam met Janis Joplin, Otis Redding, Ravi Shankar, The Who en Jimi Hendrix opgetree. En met sy enkelsnit Grazin’ in the Grass het hy in 1968 die no. 1-plek op die Amerikaanse treffersparade beklee. Dit was ’n wêreldtreffer.
Wie kan ooit die onvergeetlike samewerking met Paul Simon tydens die Graceland-toer saam met Ladysmith Black Mambazo in die 1980’s vergeet?
In 1986 het hy hierdie ongelooflike vertolking van Bring Him Back Home (oor Nelson Mandela, wat in daardie stadium steeds in aanhouding was) saam met Paul Simon in Zimbabwe uitgevoer.
Bono van U2 het tydens die groep se 360-wêreldtoer die verhoog met Bra Hugh in Johannesburg gedeel. Bono het dit as een van die hoogtepunte van sy loopbaan beskryf.
Aah this is such sad news. Legendary musician Hugh Masekela lost his battle to cancer. #HughMasekela #BraHough pic.twitter.com/fBCFxI1xDP
— Sitdown Comedian (@BouwerBosch) January 23, 2018
#BREAKING Saddened by news of the passing away of a South African icon Hugh Masekela #RIPHughMasekela @SAfmRadio @SABCNewsOnline @ChampionSAfrica
— Ashraf Garda (@AshrafGarda) January 23, 2018
It is with sadness I learn of the passing of the great Hugh Masekela, a happy soul who used his music not only to entertain the masses but to raise awareness about the plight of the people. Lala kahle Bra Hugh pic.twitter.com/AzO0tD1QGl
— Patricia de Lille (@PatriciaDeLille) January 23, 2018
Legends like Bra Hugh Never Die,They Live On Forever!! Cause of The Legacy They Build.?????? #RIPBraHugh #HughMasikela pic.twitter.com/Olb1rQYsrv
— King Mphomane (@Real_King_SA) January 23, 2018
We are losing a generation of great musicians who played instruments, Ray Phiri, Hugh Masekela and others now we are only left with Oliver Mtukudzi
— The Instigator (@AmBlujay) January 23, 2018
— ukhanki (@TboozeSA) January 23, 2018
Another legend taken from us before he's time. Our thoughts and prayers go out to the family and friends of the legendary singer and trumpeter Hugh Masekela, lala ngoxolo.#RIPHughMasekela ?? pic.twitter.com/VLLTIHLbQq
— Live Amp (@liveamp) January 23, 2018
Bronne: timeslive.co.za, citizen.co.za, sahistory.org.za, hughmasekela.co.za
Meer oor: madiba| bono| u2| hugh masekela| johannesburg| kanker| musikant